مؤسسة البريد المصريه الحديثه ابتدت لما قام واحد طليانى اسكندريه اسمه ""كارلو ميراتى"" بإنشاء إداره بريديه على ذمته لبعت واستلام الجوابات المتبادله مع البلدان الاجنبيه، وكان بيتولى بعت الجوابات و توصيلها نظير اجر معتدل. كمان قام بنقل الجوابات بين القاهره واسكندريه من مكتبه اللى كان موجود فى ميدان القناصل اللى اسمه دلوقتى ميدان سانت كاترين. وبعد وفاته سنة 1842 خلفه ابن أخته اللى اسمه ""تيتوكينى"" اللى حس بأهمية المشروع وأشرك معاه فيه صاحبه ""موتسى"" ونهض بالمشروع لغايه ماوقف على رجليه وسماه ""البوسته الأوروبيه"" (Posta Europea ).